Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel aikoo vastata Iranin julkeaan ohjus- ja drooni-iskuun.
Iran uhkaa kostaa kaikenlaiset Israelin iskut kymmenkertaisesti -
ja uhkasi suoraan myös USA:ta.
Puolustusministeri Joav Gallant korosti, -
että on tärkeää syventää USA:n tuella strategista liittolaisuutta.
Israel vastaa Iranin julkeaan iskuun -
valitsemaansa aikaan valitsemassaan paikassa.
Iran kärjisti merkittävästi alueellisia jännitteitä lauantaina, -
kun se kaappasi Hormuzinsalmella -
Portugalin lipun alla seilanneen rahtilaivan.
IRGC:n mukaan aluksella on yhteyksiä Israeliin.
Kaksi viikkoa Iran vannoi kostoa Israelille -
väitetystä iskusta Iranin konsulaatin viereen Damaskoksessa.
Iskussa kuoli Iranin -
Syyrian ja Libanonin terrorikätyreistä vastannut Quds-joukkojen komentaja.
IRGC vannoi rankaisevansa Israelia -
ja valmistautui satojen ammusten ilmaiskuun.
Mikä on viestinne Iranille? - Älkää.
Olemme sitoutuneet Israelin puolustukseen. Tuemme Israelia.
Autamme Israelia puolustautumaan, eikä Iran onnistu aikeissaan.
USA:n presidentti Joe Biden varoitti Irania olemaan iskemättä Israeliin, -
mutta Iran näyttää olleen varma, -
ettei Bidenin hallinto halua reagoida Iranin pahoihin aikeisiin.
Ensimmäinen isku alkoi lauantaina iltapäivällä, -
kun Iranin Libanonin-kätyri Hizbollah laukaisi yli 50 rakettia -
Ylä-Galileaan ja Golanille Israeliin.
Onneksi ammukset torjuttiin, eikä vammoja tai vahinkoja tullut tietoon.
Kun sitten kävi ilmeiseksi, -
että Iran valmistautuu käynnistämään laajan iskun maaperältään, -
pääministeri Benjamin Netanjahu piti televisiopuheen kansalle -
ja korosti Israelin selvää politiikkaa.
Periaatepäätöksemme on selvä: -
jos joku vahingoittaa meitä, me vahingoitamme häntä.
Puolustamme itseämme kaikilta uhkilta järkevästi ja päättäväisesti.
Kansalaiset, minä tiedän, että tekin olette järkeviä.
Kehotan teitä noudattamaan IDF:n kodinturvajoukkojen ohjeita.
Yhdessä kestämme ja Jumalan avulla myös voitamme kaikki vihollisemme.
Noin iltayhdeltätoista suunnilleen 170 räjähdedroonia -
laukaistiin pääasiassa Iranista mutta myös Irakista, Syyriasta ja Jemenistä.
Israelin, USA:n, Britannian, Ranskan ja Lähi-idän kumppanien hävittäjät -
lensivät vastaamaan uhkiin kaukana Israelin taivailta.
Sen jälkeen noin 30 risteilyohjusta ja yli 120 ballistista ohjusta -
laukaistiin Israelia kohti.
Iranin harmiksi valtaosa ammuksista kuitenkin torjuttiin.
Alle kymmenen ballistista ohjusta osui Israelissa lentotukikohdan laitamille -
eteläisen Negevin alueella ja aiheutti vähäistä vahinkoa.
Israelin ja kansainvälisten kumppanien puolustusliittouma -
onnistui torjumaan Iranin laajan hyökkäyksen.
Iran kätyreineen laukaisi yli 350 itsetuhodroonia, risteilyohjusta -
ja ballistista ohjusta ja rakettia -
Iranista, Irakista ja Jemenistä sekä Hizbollah Libanonista kohti Israelia.
Noin 60 tonnia taistelukärkiä ja räjähteitä.
Iranin uhkaan vastattiin kansainvälisen puolustusliittouman ilmaoperaatioilla -
sekä teknologian ja tiedustelun ylivertaisuudella.
Liittoumaa johtaa USA, -
ja mukana ovat Iso-Britannia ja Ranska sekä kumppaneita Lähi-idästä.
Yhdessä torjuimme 99 prosenttia Israeliin kohdistuneista uhkista.
Yhdessä torjuimme Iranin hyökkäyksen.
Huomattakoon, että kymmenvuotias israelilaistyttö -
eteläisestä beduiiniheimosta sai vakavia vammoja, -
kun torjutun ohjuksen jäänteet putosivat hänen kotinsa lähelle.
Vaikka Iran pyrkii selvästi kärjistämään jännitteitä täysimittaiseksi sodaksi, -
amiraali Hagari totesi Israelin pitävän sotatavoitteet kirkkaina mielessään -
Hamasin piinaaman Gazan suhteen.
Israel havaitsi merkittävän tilaisuuden päästä niskan päälle Iranista -
valmistellessaan liittolaisten ja kumppanien kanssa liittoumaa -
hävittämään idän uhkan.
Meillä on tilaisuus perustaa -
strateginen liittouma Iranin uhkaa vastaan.
Iran uhkaa varustaa ohjukset ydinkärjillä, -
mikä olisi äärimmäisen vakava uhka.
USA, Israel ja liittolaiset seisovat rinta rinnan -
puolustautumassa tältä uhkalta.
YK:n turvallisuusneuvostossa pidettiin kiivas hätäkokous, -
kun täysimittaisen sodan mahdollisuus kasvoi suuremmaksi kuin koskaan.
Isku ylitti kaikki turvallisuusrajat, -
ja Israel pidättää laillisen oikeuden kostoon.
Emme ole kuin sammakot kattilassa. Olemme leijonien kansa.
Noin massiivisen, suoran iskun jälkeen -
maailma, saati Israel, ei voi tyytyä toimettomuuteen.
Me puolustamme tulevaisuuttamme.
Israel valmistautuu vastatoimiin, -
kun taas Iran perustelee iskunsa oikeutusta muille maille.
Iran väitti, että kun Venäjä ja Kiina koettivat tuomita Israelin -
iskusta Quds-joukkojen alueelle Iranin Damaskoksen konsulaatin vieressä, -
USA, Ranska ja Britannia estivät tuomitsemisen.
Iranilla ei ole laillista perustetta julkealle hyökkäykselleen, -
mutta se väittää, että koska Israelia ei tuomittu, IRGC:n täytyi toimia.
Iranin lähettiläs vaati YK:ta pysymään erossa Iranin ja Israelin sodasta.
Se pelännee USA:n aseellisia vastatoimia -
lukuisiin iskuihin USA:n joukkoja sekä liittolaisia ja kumppaneita vastaan.
Iran ei aio ryhtyä konfliktiin USA:n kanssa Lähi-idässä.
Osoitimme sitoutumisemme rauhaan -
pidättäytymällä hyökkäämästä USA:n armeijaa vastaan, -
kun se torjui Iranin drooneja ja ohjuksia -
niiden matkalla sotilaskohteisiin miehitetyille palestiinalaisalueille.
Tämä korostaa, miten sitoutuneita olemme -
jännitteiden purkamiseen ja konfliktin laajentumisen välttämiseen.
Jos USA kuitenkin käynnistää sotilasoperaation -
Irania tai sen kansalaisia, turvallisuutta tai intressejä vastaan, -
Iran käyttää oikeuttaan vastata samassa suhteessa.
Vaikka Iran yritti saada USA:n ja muut länsivallat -
luopumaan aikeista vastata Iranin uhkaan, -
USA:n vuorotteleva YK-edustaja välitti Iranille selvän varoituksen.
Jos Iran tai sen kätyrit ryhtyvät toimiin USA:ta vastaan -
tai tekevät uusia toimia Israelia vastaan, Iran on siitä vastuussa.
Iran ei onnistunut läpäisemään Israelin puolustusta, -
mikä osoittaa, että Iranin kykyjä on yliarvioitu.
Silti Iranin hallinnon aseelliset siivet väittivät, -
että droonien sekä risteily- ja ballististen ohjusten ryöppy -
muutti koko Lähi-idän tilannetta.
Vakuuttaakseen Iranin hallinnon tukijat -
Iranin armeijan komentaja esitti uhkauksen USA:lle.
Jos sionistihallinto vastaisuudessa iskee -
intressejämme, kiinteistöjämme, henkilökuntaamme -
tai kansalaisiamme vastaan, -
kostamme sille suoraan Iranista.
Tämä operaatio oli menestys, -
ja se on mielestämme päättynyt.
Emme aio jatkaa operaatiota, -
mutta jos sionistihallinto ryhtyy mihin tahansa toimiin Irania vastaan -
Iranin maaperällä tai meille kuuluvissa keskuksissa Syyriassa tai muualla, -
seuraava operaatiomme on paljon suurempi.
Olemme lähettäneet USA:lle viestin Sveitsin lähetystön kautta, -
että jos USA osallistuu sionistien seuraaviin hyökkäystoimiin -
sotilastukikohtiensa tai muiden Lähi-idän tilojensa kautta -
ja jos tieto vahvistetaan meille, -
USA:n tukikohdat, henkilökunta ja tilat eivät ole enää turvassa Lähi-idässä.
Silloin pidämme USA:ta hyökkääjänä ja hoitelemme myös sen.
Vaikka Israelilla on oikeus vastata Iranin julkeaan hyökkäykseen, -
Israelin läntiset liittolaiset vaativat sitä julkisesti luopumaan kostotoimista.
Israel päättää seuraavasta askeleesta.
Konfliktin alusta lähtien presidentti Biden -
on pyrkinyt estämään alueellisen sodan.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos lahjoitusten varassa tehtävä ja ilmaiseksi katsottava tuotantomme -
on siunannut sinua, harkitsethan lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen